Després de l'esclat de la Guerra civil al juliol de 1936, va passar a combatre juntament amb les Forces republicanes a la franja cantàbrica que va romandre fidel a la República. El 6 d'agost de 1937 va passar a manar la nova 184a Brigada Mixta (antiga 10a Brigada asturiana), participant een les batalles de Santander, Astúries i El Mazuco. Després de l'enfonsament del Front Nord a l'octubre de 1937, va aconseguir traslladar-se a la zona centro, ja amb el rang de Major de milícies. Al juliol de 1938 va participar en les primeres operacions de la Batalla de l'Ebre al capdavant de la 42a Divisió, que disposava de 3 brigades mixtes (59a, 226a, 227a). La 226a Brigada Mixta va tenir una destacada actuació a la zona nord de l'ofensiva republicana, aconseguint conquistar sense baixes l'elevació "Els Auts" i capturar una bateria d'artilleria al complet. Però poc després la brigada quedaria desfeta en la Borsa de Faió-Mequinensa. Després d'aquest fracàs, la divisió va ser reconstruïda a Ascó i va tornar a participar activament durant la resta de la batalla. El 13 de novembre el Major Álvarez va morir per un tret d'obús de l'artilleria enemiga a la rodalia d'Ascó i la Venta de Camposines.